Ministrul turc de Externe: Turcia susține în continuare ajutorul pentru Ucraina, dar nu vrea ca NATO „să participe la război”
Ministrul turc de Externe, Hakan Fidan, a declarat vineri, la sfârșitul reuniunii informale a șefilor de diplomații din Alianța nord-atlantică desfășurate la Praga, că Turcia sprijină în continuare Ucraina, dar nu vrea ca NATO „să participe la război”, transmite AFP, citată de Agerpres.